Pojat (elokuva)

Pojat on Mikko Niskasen ohjaama ja Paavo Rintalan samannimiseen romaaniin perustuva suomalainen elokuva, joka sai ensi-iltansa vuonna 1962. 

Elokuva sijoittuu jatkosodan ja Lapin sodan aikaiseen Oulun kaupunkiin. Toisessa pääosassa Jaken roolissa esiintyy ensimmäisessä elokuvaroolissaan nuori Vesa-Matti Loiri, joka sai roolistaan nuoren näyttelijän Jussi-kunniakirjanArto Pajukallio, Elokuvat, Helsingin Sanomat 2.2.2012, sivu D 7. Kauko Helovirta esittää saksalaista Fritz-setää, Liisa Nevalainen Jaken äitiä. Pienissä rooleissa näyttelevät muun muassa Olavi Ahonen pastorina ja Tapio Hämäläinen opettajana.

Aikalaiskritiikissä elokuvaan suhtauduttiin pääasiassa myönteisesti. Niskasen henkilöohjaus sai kiitosta, ja erityisesti nostettiin esiin Vesa-Matti Loirin roolisuoritus. Silloin, Arviot, Elonet.fi kuten myöhemmässäkin kritiikissä elokuvan arvioidaan kuuluvan parhaisiin esikoisohjauksiin, ja se olisi näyttänyt suuntaa realistiselle kerronnalle, ellei SF olisi lopettanut toimintaansa. Loirin roolisuoritus saa edelleen kehut herkkänä esikoisosana, ja erityisesti huomiota kiinnitetään rooliin heittäytymiseen junan perässä juoksussa.Jussi Karjalainen, Tv-maailma, 4/2012 sivu 41 Jatkosodan kotirintaman tuntoja kuvaavaa elokuvaa on luonnehdittu kaiken kaikkiaan sekä hauskaksi että raastavaksi.

 Näyttelijät 

 Lähteet 

 Aiheesta muualla 


Luokka:Jussi-palkitut elokuvat
Luokka:Suomalaiset mustavalkoelokuvat
Luokka:Vuoden 1962 suomalaiset elokuvat
Luokka:Mikko Niskasen ohjaamat elokuvat
Luokka:Suomalaiset romaaneihin perustuvat elokuvat
Luokka:Suomalaiset sotadraamat
Luokka:Suomalaiset nuortenelokuvat
Luokka:Jatkosotaan pohjautuvat elokuvat
Luokka:Elokuvat koulusta ja koulutuksesta
Luokka:Elokuvat ystävyydestä